Univerzitet u Beogradu

Fakultet organizacionih nauka

Laboratorija za elektronsko poslovanje



E-apoteka

Projektni rad iz predmeta Internet tehnologije

Studenti:

Sanja Despotović, 315/16

Jovana Todorović, 10/16

Miša Todorović, 142/16

Beograd, 2020.

# **Korisnički zahtevi**

Web aplikacija “E-apoteka” predstavlja aplikaciju čija je osnovna namena pružanje informacija o lekovima iz ponude apoteke, kao i e-kupovina (naručivanje) lekova. Pored mogućnosti pretrage i sortiranja lekova po različitim kriterijumima i upravljanja korpom, aplikacija korisnicima nudi detaljne informacije o lekovima, njihovom sastavu i proizvođačima.

“E-apoteka” je projektovana i implementirana tako da se može koristiti od strane korisnika i administratora.

Korisnici imaju mogućnost registrovanja i prijavljivanja, nakon čega mogu naručivati lekove iz aktuelne ponude apoteke, ostavljati komentare i utiske i učestvovati u anketiranju. Korisnici mogu da pregledaju sve javno dostupne komentare na web stranici, kao i da pročitaju opšte uslove korišćenja aplikacije. Korisnicima se olakšava traženje željenih lekova pomoću izbora kriterijuma pretrage i sortiranja (po ceni leka, proizvođaču, pakovanju, itd.).

Za administratore, ova aplikacija nudi opcije prijavljivanja na sistem, uz odgovarajući username i password, a zatim upravljanje on-line prodavnicom, izmenu informacija o lekovima, kao i dodavanje novih lekova i proizvođača.

## **Opis sistema**

**Slučajevi korišćenja za korisnika:**

1. **Registracija korisnika**
2. **Prijavljivanje korisnika**
3. **Pretraga lekova i proizvođača**
4. **Sortiranje lekova i proizvođača**
5. **E-kupovina**
6. **Upravljanje korpom**
7. **Slanje komentara**
8. **Pregled svih komentara**
9. **Anketiranje (izbor leka nedelje)**
10. **Pregled aplikacije**

**Registracija korisnika i prijavljivanje: korisnik mora biti registrovan pod jedinstvenim korisničkim imenom pre obavljanja kupovine preko interneta ili ostavljanja komentara; registracija je brza i jednostavna, podrazumeva unošenje korisničkog imena i šifre, koji će potom biti korišćeni za prijavljivanje.**

**Pretraga lekova i proizvođača: korisnik može putem aplikacije vršiti pretragu lekova i proizvođača po nekoliko različitih kriterijuma; ukoliko traženi lek / proizvođač ne postoji u ponudi, sistem će obavestiti korisnika o tome.**

**Sortiranje lekova i proizvođača: korisnik može izvršiti sortiranje lekova na više načina: unosom najmanje željene ocene lekova koje želi da vidi ili izborom sortiranja po ceni. Sortiranje proizvođača se vrši na sličan način, unosom željene ocene proizvođača.**

**E-kupovina i upravljanje korpom: korisnici posle registracije i prijavljivanja mogu pogledati celokupnu ponudu lekova koja je dostupna za naručivanje putem aplikacije. Klikom na dugme “dodaj u korpu” lek se dodaje u korpu za kupovinu, kojoj se u bilo kom trenutku može pristupiti. Upravljanje korpom podrazumeva uvid u stanje korpe (izabrani lekovi, količine i ukupna cena) i izmenu tog stanja (menjanje količine i brisanje leka).**

**Slanje komentara: svaki korisnik ima mogućnost slanja komentara, predloga, prigovora i opštih utisaka u vezi sa aplikacijom i kompletnom uslugom. Slanje komentara obavlja se tako što korisnik unosi ime, prezime, e-mail adresu i komentar, a zatim pritiska dugme, čime se taj komentar šalje i postaje javno dostupan.**

**Pregled svih komentara: korisnik može pročitati sve dostupne komentare na stranici namenjenoj za to.**

**Anketiranje (izbor leka nedelje): svake nedelje na sajtu se objavljuje lek nedelje po izboru administratora, koji korisnici mogu da ocene kao: odličan, vrlo dobar, dobar i loš. Slanjem svog glasa, korisniku se prikazuje procenat svih glasova.**

**Pregled aplikacije: korisnik može pregledati opšte uslove korišćenja i bezbednosti za aplikaciju “E-apoteka”, čime dobija sve potrebne informacije o načinu rada aplikacije i sigurnosti on-line kupovine.**

**Dijagram slučajeva korišćenja za administratora:**

1. **Prijavljivanje administratora**
2. **Dodavanje proizvođača**
3. **Brisanje proizvođača**
4. **Izmena proizvođača**
5. **Pristup jquery tabeli**
6. **Pristup korisničkim podacima**
7. **Pristup svim podacima vezanim za aplikaciju**

**Prijavljivanje: administrator se na početku rada prvo prijavljuje kako bi počeo sa izmenama, dodavanjem i brisanjem proizvođača i lekova.**

**Dodavanje proizvođača: administrator unosi podatke o novom proizvođaču i klikom na dugme “Dodaj proizvođača” vrši dodavanje novog proizvođača.**

**Brisanje proizvođača: administrator bira ime proizvođača iz combo box-a i klikom na “Obriši proizvođača” vrši se njegovo brisanje.**

**Izmena proizvođača: administrator bira ime proizvođača kojeg hoće da ažurira, zatim iz combo box-a bira atribut za ažuriranje i unosi novu vrednost. Klikom na “Ažuriraj proizvođača” vrši se ažuriranje.**

**Pristup jquery tabeli: administrator može pristupiti jquery tabeli u kojoj se nalaze podaci o svim lekovima i proizvođačima iz baze; u tabeli vrši pretragu ili sortiranje po željenom atributu.**

**Pristup svim podacima vezanim za aplikaciju: administrator ima pravo pristupa svim bazama podataka u aplikaciji.**